Aidə Şirinova

Aidə Rəcəb qızı Şirinova () — Mayor, Birinci Qarabağ müharibəsi iştirakçısı, azərbaycanlı polis, ilk hərbi komandir müavini qadın, İSBAM departament rəhbəri.

 Həyatı 
 Aidə Şirinova 7 avqust 1959-cu ildə Bərdə şəhərində anadan olub. 1977-ci ildə Bərdə şəhər 3 saylı tam orta məktəbi bitirib, həmin ildə Azərbaycan Dövlət Bədən Tərbiyəsi və İdman Akademiyasına daxil olub.
 1981-ci ildə ali məktəbi bitirib, Bərdə rayon Uşaq gənclər İdman məktəbində metodist vəzifəsində çalışıb.
 1992-ci ildə Xocalı soyqırımından sonra hərbi xidmətə gedib. Bərdə Özünü müdafiə batalyonunda (733 nömrəli Hərbi hissə) döyüşüb. 1 iyun 1992-ci ildən 2 dekabr 1992-ci ilə qədər Müdafiə Nazirliyinin Bərdə Özünü müdafiə batalyonunda (733 nömrəli Hərbi hissə) İdman xidməti rəisi, Əsgərlərin sosial müdafiəsi üzrə Komandir müavini vəzifəsində xidmətdə olub. Azərbaycanın Hərb tarixində bu vəzifəyə yüksələn ilk hərbçi qadın olaraq tarixə keçib.
 1993-cü il 1 yanvar tarixində Şuşa rayonunun polis şöbəsində, 1994-cü il mart ayından Ağdərə rayonunun polis şöbəsində baş leytenant olaraq xidmət edib.
 Xidmət etdiyi müddətdə Şuşa və Ağdərə polis şöbələrinin şəxsi heyəti ilə birlikdə torpaqlarımızın bütövlüyü uğrunda [Yuxarı Qarabağda gedən döyüşlərdə, Tərtər rayonun müdafiəsində, o cümlədən keçmiş Şaumyan (hazırkı Goranboy), Gülüstan, Talış, Marağa, keçmiş Marquşavan (hazırkı Şıxarx), Həsənqaya, Aşağı-Yuxarı Çaylı, Ağdərə rayonunun alınmasında və Qırmızı kənd, Kasapet, Dəmirli, Orta kənd, Dranbon, Çıldıran yaşayış məntəqələrində aparılan döyüşlərdə iştirak edib.
 1998-ci ilə qədər Ağdərə rayon Marquşavan kəndində yerləşən Ağdərə polis şöbəsində xidmətini davam etdirib. 1998-ci ildən Qaradağ rayon Polis idarəsində pasport qeydiyyat şöbəsində baş inspektor vəzifəsində, 2008-ci dən Nəsimi rayon polis idarəsinin 21-ci polis bölməsində,
 2014-cü ildən Qaradağ rayon polis idarəsində uçot qeydiyyat bölməsinin baş inspektoru, yetkinlik yaşına çatmayanlarla profilaktik işin təşkili bölməsinin inspektoru vəzifəsində xidmət aparıb. Yaş həddinə görə əmək pensiyasına çıxıb.

Aidə Şirinovanın 2014-cü ildə Ey Türk oğlu, qalx ayağa adlı kitabı nəşr olunub.

 Ədəbiyyat 
 Canalı Mirzəliyev "Müqəddəs hissin təzahürü" "MBM", 2009, 176s
 Məhbubə Ömər "Qəhrəmanlar döyüşür yurdu yaşatmaq üçün" Poema Bakı "Adiloğlu" nəşriyyatı, 2010, səh 162–206
 Redaktor və tərtibçi İlhamə Qəsəbova "Anam mənə oğul dedi". Bakı, "Yazıçı" nəşriyyatı, 2015, 328s
 Ramiz Təmkin "Bir qız tanıyıram". Poema. Bakı, "Papirus Nəşriyyat-Poliqrafiya", 2018, 74s
 İlhamə Qəsəbova "Məni də apar komandir". Sənədli roman. Bakı. "Elm və təhsil" nəşriyyatı , 2019, 176s

 İstinadlar 

Kateqoriya:Bərdədə doğulanlar
Kateqoriya:Azərbaycan polisləri
Kateqoriya:Mayorlar
Kateqoriya:Azərbaycan tərəfindən Birinci Qarabağ müharibəsi iştirakçıları